**Jūrmalas domes**

**jaunatnes lietu konsultatīvās komisijas**

**SĒDES PROTOKOLS**

# **2024. gada 26. martā Nr. 4.1.1.-10/24/1**

Trešdiena

Jūrmalā, Mazā Nometņu ielā 1

# **Sēde sasaukta plkst. 15:00**

# **Sēde atklāta plkst. 15:00**

**Sēdi vada:**

Komisijas priekšsēdētāja Solvita Vigule

# **Sēdi protokolē:**

Attīstības pārvaldes Stratēģiskās plānošanas nodaļas Sandra Aleksandra Lode

Jaunatnes iniciatīvu centra jaunatnes darbiniece

|  |
| --- |
| Raimonda Dakša, Edgars Bērziņš  Evija Majore, Jekaterina Milberga,  Jānis Rāfelds, Irēna Kausiniece,  Linda Pūdāne, Ivita Salmane,  Rita Rolova, Zanda Riteniece,  Jeļena Lazda, Estere Felicita Žukovska, Luka Pēteris Blūms |

**Sēdē piedalās komisijas locekļi:**

|  |
| --- |
| Agnese Miltiņa, Edīte Kalniņa, Valdis Garoza |

**Sēdē nepiedalās komisijas locekļi:**

**Sēdē piedalās:**

Jauniešu iniciatīvas ziņotājs Germans Ņikitins

Jauniešu iniciatīvas ziņotājs Rodions Boltramovičs

# 

**Darba kārtība:**

1. Jaunatnes politikas atskats 2023
2. Jūrmalas Jauniešu domes ziņojums
3. Komisijas sastāva izskatīšana

**Solvita Vigule** uzrunā klātesošos un iepazīstina ar darba kārtību.

**1. Jaunatnes politikas atskats 2023**

**Solvita Vigule** pastāsta par Jaunatnes iniciatīvu centru. Atskats uz jaunatnes politiku Jūrmalā.

*Komentāri:*

**Evija Majore:** “Informācijai. Pirms dažiem gadiem paši jaunieši iniciēja interešu nodarbības – zīmju valodu. Var turpināt sadarbību ar Latvijas nedzirdīgo savienību un atjaunot. Tie, kas piedalījās, viņiem bija interesanti un iemācījās šis zīmes. Kļuva tolerantāki pret sabiedrību, kuru ikdienā varbūt neredz.”

“Kad jūs veidosiet aptauju, mēģiniet saprast vispirms savas intereses. Aptaujas mēdz būt dažādas. Ir tādas, kur paņem procentuāli, piemēram ir 4000 jaunieši, tad ir jāaptaujā noteikts cilvēku skaits un jums ir jauniešu reprezentācija. Otrais variants ir aptaujāt pēc iespējas visus un no tiem dabūt kopsavilkumu. Runājot par to, kas jums veiks aptauju, galvenais saprast, ko jūs gribat, kādu skaitu jūs gribat redzēt.”

**Edgars Bērziņš:** “No Izglītības pārvaldes ir simts procentu atbalsts. No savas puses vēlētos uzslavēt, jo tika darītas daudz fantastiskas lietas. Mani aizķēra, ka ir tēmas, par kurām gan jūs, gan mēs aktualizējam, tad jāizrunā mūsu kopējos darbības virzienus. Bija runa par jauniešu iesaisti pasākumos uzņēmējdarbībā, sistemātiskais darbs ar skolām. Skolās ir zinātniski pētnieciskais darbs un tam ir trīs dažādi virzieni – akadēmiski zinātniski pētnieciskais darbs, sabiedriskais un radošais darbs. Šeit es redzu mūsu iespējas pārliecināt skolas, ka Jaunatnes iniciatīvu centrs ir vieta, kur to darīt. Kā arī mums ir paredzēts finansējums sporta pasākumu projektiem, kurus varētu īstenot skolu pašpārvaldes. Ar Jāņa Rāfelda palīdzību varēsim saprast virzienu, kādā virzīties.”

“Es līdz galam neesmu pārliecināts par *YouTube* nākotni, jo sociālo tīklu administrēšana aizņem daudz laika, vai tas ir tā vērts. Kopumā jūs darāt fantastiskas lietas, lai izdodas.”

**Irēna Kausiniece:** “Pašvaldība daudz iegulda, lai skolēnu mācību uzņēmumu programma būtu skolās. Pagājušā gadā neviena skola netika līdz valsts finālam. Varbūt ir jēga runāt ar *Junior Achievement* un aicināt uz Jūrmalu. Atdzīvināt šo kustību, jo kādreiz tā bija spēcīga. *Junior Achievement* līderības programma ir laba un būtu fantastiski, ja kāds jaunietis tiktu. Kopumā paldies, jo redzu kā aug jaunatnes darba kvalitāte pašvaldībā.”

**Solvita Vigule:** “Tātad Jaunatnes iniciatīvu centram jāorganizē atsevišķa tikšanās ar Jūrmalas Izglītības pārvaldi un Attīstības pārvaldi par uzņēmējdarbības jautājumiem, ar Izglītības pārvaldi par skolu sasniegšanu un jauniešu projektu konkursu.”

1. **Jūrmalas Jauniešu domes ziņojums**

**Jūrmalas Jauniešu domes** prezentācija par 2024. gada plānu un jauniešu iesniegumiem par skeitparka uzlabošanu, vasaras darbu.

*Komentāri:*

**Jekaterina Milberga:** “Jums ir jādod iesniegums par skeitparku infrastruktūras investīciju projektu nodaļai, Baibai Birzniecei. Viņa varētu pateikt, vai ir iespēja kaut ko darīt šobrīd.”

**Rita Orlova:** “Attiecībā uz krievu valodu Nodarbinātības valsts aģentūra ir paudusi savu viedokli, ka darba devējam nav tiesības noradīt darba sludinājumos šādas prasības kā obligātas. Netiek uzvērtas kādas konkrētas valodas zināšanas, tāpēc figurē frāze “vēlams zināt kādu no svešvalodām”.

Par vasaras darbu skolēniem, tad tagad sākās pieteikšanas darba devējiem. Sākot ar maiju būs iespēja skolēniem no 13-20 gadiem pieteikties. Vasarā mēs piedāvājam darbu, bet ne visa gada laikā.”

**Solvita Vigule:** “Mēs kā jauniešu centrs varam popularizēt pieteikšanos jauniešiem.”

**Rita Orlova:** “Mūsu mājaslapā ir visa informācija par darbu skolēniem un atsevišķi darba devējiem, kuri var pieteikt savas vakances.”

**Edgars Bērziņš:** “Jums šeit ir fantastisks gaitenis, man šķiet, ka šeit var uzrunāt vietējos uzņēmumus uz pasākumu, kur viņi varētu pastāstīt par iespējam, ko viņi piedāvā. Es domāju, ka ir pienācis laiks sākt sarunas ar 11. un 12. klašu skolēniem, kuri varētu veikt darbu pašvaldībā. Piemēram, es redzu Izglītības pārvaldē nav sabiedrisko attiecību speciālists un es būtu priecīgs, ja kādiem pasākumiem būtu izveidots kāds nelielais video vai būtu palīdzīga roka preses relīzes sagatavošanā. Protams, mēs runājam par konkrētu prasmju kopumu, kas būtu vajadzīgs, bet es domāju, ka šis būtu apspriežams.”

**Jekaterina Milberga:** “Tūrisma un uzņēmējdarbības attīstības nodaļa arī šogad organizē vakanču gadatirgu. Varēsiet nākt, runāt ar uzņēmumiem un atrast iespējas strādāt vasarā un gadā laikā.”

**Edgars Bērziņš:** “Iesaku apskatīt *prakse.lv*, tur ir daudz prakšu un darbu iespējas.”

**Linda Pūdāne:** “Tagad arī būs karjeras atbalsts pie mums, kā sagatavot CV, lai tas būtu pievilcīgs. Būs individuālas konsultācijas, kā arī grupu, kur izstāstīs, kā sevi labi prezentēt.”

**Solvita Vigule:** “Man ļoti patika ideja par darbu pašvaldībā.”

**Rita Orlova:** “Pašvaldībai ir visas iespējas iesniegt pieteikumu līdz 19. aprīlim.”

**FC Banka** ziņojums par mediju futbola Jūrmalā.

*Komentāri:*

**Jānis Rāfelds:** “Vai FC Banka ir juridiskā persona?”

**Rodions Boltramovičs**: “Nē.”

**Solvita Vigule:** “Varbūt caur Jaunatnes iniciatīvu centru var nodrošināt pieeju laukumiem?”

**Jānis Rāfelds:** “Ja banka kļūst par JIC struktūru, tad jā. Jo mēs nevaram dod laukumu, ja nav juridiska persona. Tad tai ir par maksu, ja tā ir jauniešu centra struktūrvienība, tad tas būtu bezmaksas un ir jāskatās kādi ir pieejami laiki.”

**Edgars Bērziņš:** “Jūs varat kļūt par Jauniešu centra klubu.”

**Solvita Vigule: “**Jā, mēs varētu šo koordinēt, rakstot iesniegumu par datumiem.”

**Jānis Rāfelds**: “Tur ir problēmas ar laiku, jo stadionu ir noslogojusi futbolu skola un Kauguru vidusskolas mācību process. Tur man būs jāskatās, varbūt tas būtu reizi nedēļā.”

**Solvita Vigule:** “Paldies, puiši, par šo iniciatīvu un par to, ka attīstāt sporta virzienu.”

1. **Komisijas sastāva izskatīšana**

**Solvita Vigule** stāsta par komisijas sastāva grozījumiem.

*Komentāri:*

**Edgars Bērziņš**: “Es domāju, ka trešajā punktā vadītājs nevis pārstāvis. Tad būtu Izglītības pārvaldes vadītāji. Par metodiskās atbalsta nodaļas vadītājas pievienošanas, es domāju, kā šobrīd vēl nē, jo Izglītības pārvalde nesen tika reorganizēta un pievienota vērtība varētu būtu pēc kāda gada.”

**Jekaterina Milberga:** “Šobrīd uz aprīļa sēdi dosim nolikumu un Sabiedriskā padome sāks strādāt un tāpēc nevarēšu atbildēt, vai ir jāiekļauj komisijas sastāvā.”

*Nobeigums*

**Solvita Vigul**e noslēdz sēdi.

Sēde noslēgta plkst. 16.30

Sēdi vadīja S. Vigule

Sēdi protokolēja S.A. Lode

2024.gada 26. martā